钦定古今图书集成/方舆汇编/职方典/第1155卷 > 《襄州迁学记》邹浩
## 钦定古今图书集成/方舆汇编/职方典/第1155卷 > 《襄州迁学记》邹浩

学旧在城外，庆历四年，诏天下皆立学。明年春，遂移
建于城中，至是盖五十年矣。“襄阳自古为镇，重山拥
其西南，长江缭其东北，名胜冠绝荆、楚。锺其气以生
者，有特立不群之士。后生取法，如仰星斗。宜其教化
之宫，有以对仁圣长育之意。而乃湫隘卑湿，不与州
称，因循不问，识者叹焉。”今直秘阁、知荆州府吕公嘉
问守襄之明年，绍圣元年也，思所以改作者。会提刑
迁治于邓，委旧宇久弗居，议请以为学。时朝奉大夫
胡公宗炎方提点刑狱事，欣然曰：“此吾志也。”遂相继
以闻，诏从之。于是委兵马监押、东头供奉官徐平董
其役，又委襄阳县右通直郎田衍总其事。因以基扯
革以制度，自四月之乙丑至七月之乙未，凡一百十
有四日，而百九十有八楹焕然一新矣。由重门而入，
殿据其前，讲堂次其后，“议道堂”又次其后。直堂为阁，
以藏书籍；分庑为斋，以舍多士。祭器钱谷，悉皆有库；
庖厨浴堂，莫不得宜。又即其西所谓“凤山堂”者，广之
以为教官之居；即其东所谓“射圃”者，规之以为燕息
之地。其恢宏伟丽，虽“东南之学之最盛者，不能过也。”
窃惟国家稽古右文，累圣相授，至神宗皇帝时备矣。
故施于学者，本以经术，洋洋乎道德之泽，与乾坤并
流未艾。二公早被识擢，久践台省，深知上心之所存，
故能相与奉承，曾不劳费，而学已成。昔文翁以郡守
变全蜀之风，常衮以部使者感八闽之俗，凛然功名，
皆自学始，安知后之视今，不犹今之视昔乎？士之自
处，不以陋巷改其乐，当如颜渊；不以环堵谓之病，当
如原宪。由此辅世，必有如隆中之勋业者出焉；由此
就闲，必有如鹿门之节义者出焉。盖可以指日俟也。
然则士之所以报公，与公之所以报国，于是乎无愧